Există două tipuri de factori care favorizează instalarea diabetului zaharat de tip 2: nemodificabili și modificabili. Predispoziţia genetică și îmbătrânirea sunt factori de risc asupra cărora nu se poate interveni, în timp ce stilul de viaţă face parte din categoria factorilor de risc modificabili.
Puteţi modifica alimentaţia întrucât o dietă hipercalorică duce la obezitate și insulinorezistenţă. Deasemenea, sedentarismul poate fi evitat și este recomandat să profitaţi de orice moment liber pentru a face puţină mişcare:
-Urcă sau coboară pe scări, nu cu liftul;
-Mergeţi pe jos și nu cu autobuzul;
-Plimbați-vă prin încăpere când vorbiţi la telefon;
-Reduceţi timpul petrecut la televizor sau calculator.